Nuwe burgemeester vir Bfn aangestelSó lyk die stadsaal in Bloemfontein nou. (Foto: Verskaf deur Lize van den Berg) Meer as ŉ jaar nadat die vorige uitvoerende burgemeester uit haar pos verwyder is, is die ANC se Mxolisi Siyonzana Maandag tydens ŉ spesiale raadsitting as die Mangaung-metroraad in Bloemfontein se nuwe burgemeester aangestel. Die Vryheidsfront Plus is egter van mening dat Siyonzana geen verandering aan die reeds kreupel metro se swak dienslewering en verval sal bring nie. Maroela Media het vroeër berig dat die voormalige burgemeester, Olly Mlamleli, op 7 Augustus verlede jaar deur ŉ mosie van wantroue deur die VF Plus verwyder is. Die party het sedertdien versoek dat die raad spoedig ŉ nuwe uitvoerende burgemeester aanstel, maar is van mening dat ŉ ANC-burgemeester nie die antwoord tot die metro se vele uitdagings, waaronder swak dienslewering, verval en korrupsie, is nie. “Daarvoor is die ANC-beheerde metroraad te veel gefokus op eie gewin en sy eie, vernietigende beleidsrigtings. “Die VF Plus hou dus nie sy asem op dat Siyonzana tydens sy termyn sal fokus op goeie bestuur, die drastiese regruk van dienslewering en om korrupsie te beveg nie.”